stanford-oval/wikipedia huggingface dataset:
נפת רחובות
הערות שוליים

↑  אליעזר ברוצקוס, קביעת הגבולות של מחוזות ונפות אדמיניסטרטיביים בשנים הראשונות של המדינה, אפיקים בגיאוגרפיה 23/24, 1988, עמ' 73–88‏, JSTOR 23698514
|  מחוז המרכז |
| --- | --- | --- |
| נפות | נפת השרון • נפת פתח תקווה • נפת רמלה • נפת רחובות |    לחצו כדי להקטין חזרה    לחצו להגדלה    |
| ערים | אלעד • באר יעקב • גבעת שמואל • גני תקווה • הוד השרון • טייבה • טירה • יבנה • יהוד-מונוסון • כפר יונה • כפר סבא • כפר קאסם • לוד • מודיעין-מכבים-רעות • נס ציונה • נתניה • פתח תקווה • קלנסווה • ראש העין • ראשון לציון • רחובות • רמלה • רעננה |    לחצו כדי להקטין חזרה    לחצו להגדלה    |
| מועצות מקומיות | אבן יהודה • אליכין • בית דגן • בני עי"ש • גדרה • ג'לג'וליה • גן יבנה • זמר • כוכב יאיר צור יגאל • כפר ברא • מזכרת בתיה • סביון • פרדסיה • קדימה-צורן • קריית עקרון • שוהם • תל מונד |    לחצו כדי להקטין חזרה    לחצו להגדלה    |
| מועצות אזוריות | ברנר • גדרות • גזר • גן רווה • דרום השרון • חבל יבנה • חבל מודיעין • חוף השרון • לב השרון • נחל שורק • עמק חפר • שדות דן |    לחצו כדי להקטין חזרה    לחצו להגדלה    |
| ועדי רובע עירוני | נוה מונוסון • מכבים-רעות |    לחצו כדי להקטין חזרה    לחצו להגדלה    |
מסחר

.
מסחר, ציור חיתוך עץ של חנות בונה הפנסים משנת 1568 בספריית התמונות דויטשה פוטוטק (גר') ב-SLUB (גר'), דרזדן, סקסוניה
מסחר בין אינדיאנים וצרפתים בניו אורלינס (1717) על גדת המיסיסיפי
מסחר ימי בעזרת אה"מ ראטלסנייק (אנ'), ציור משנת 1849 בספרייה הלאומית של ניו סאות' ויילס (אנ')
סוחר טקסטיל בסמרקנד, אוזבקיסטן בתחילת המאה ה-20
צילום: סרגיי פרוקודין-גורסקי
מסחר בשוק (ספ') בסן חואן (ספ'), גוודלחרה (מקסיקו)
שוק פתח תקווה (2012)
שוק בעכו (2013)
מסחר הוא מערך של עסקאות חליפין מרצון, לרוב של סחורות ושל שירותים בעד תשלום. המנגנון שמאפשר את המסחר נקרא שוק. בראשיתו, המסחר היה סחר חליפין, כלומר החלפה ישירה של סחורות ושל שירותים. בימינו, הסוחרים משתמשים באמצעי-חליפין, כגון כסף; כתוצאה מכך, ניתן להפריד את פעולת הקנייה מפעולת המכירה, כמו גם מקבלת שכר. המצאת הכסף, ומאוחר יותר, האשראי ושטרות הכסף, פישטה את המסחר וקידמה אותו.
המסחר קיים מסיבות רבות. עקב התמחותם של אנשים שונים בעיסוקים שונים וחלוקת העבודה ביניהם, רוב האנשים פעילים במגזרים יצרניים מסוימים, בעוד המוצרים ממגזרים יצרניים אחרים מגיעים אליהם באמצעות המסחר. מסחר בין אזורים גאוגרפיים שונים מתקיים משום שאזורים רבים נהנים מיתרון יחסי בתנאי הייצור של סחורות מסוימות, לעומת אזורים שעימם הם סוחרים; לפעמים הסיבה למסחר כזה הוא גודלם של אזורים מסוימים, שיוצר עבורם תנאים נוחים לייצור המוני, שאינו אפשרי באזורים קטנים. מסחר בין אזורים שונים על בסיס מחירי שוק מביא תועלת לשניהם.
מלבד הסחורות, המסחר מתקיים על ידי סוחרים ופעילי שוק אחרים גם בשווקים הפיננסיים.
היסטוריה של המסחר

| --- | --- |
 :  ראו גם – כלכלה, סחירות, היצע וביקוש, היסטוריה של הכסף
היסטוריה של המסחר > המסחר בעת העתיקה

| --- | --- |
 :  ראו גם – סחר חליפין
בני-אדם החלו לסחור כבר בתקופה הפרה-היסטורית, עם התפתחות התקשורת ביניהם. בהיעדר אמצעי-חליפין, הם החליפו סחורות ושירותים שהיו יכולים לאסוף ולהעניק בסחורות ושירותים שרק אנשים אחרים היו יכולים לספק.
עדויות ארכאולוגיות מצביעות על סחר חליפין בזכוכית געשית ובאבן הצור כבר בתקופת האבן. נתיבי מסחר בין-לאומיים הופיעו לראשונה באלף השלישי לפני הספירה, כאשר שומרים ממסופוטמיה סחרו עם תושבי עמק האינדוס שבדרום אסיה. באותו מילניום, מצרים ייבאה לארצה חומרים ששימשו לייצור תכשיטים. באלף הראשון לפני הספירה, הפיניקים היו ידועים כסוחרים ימיים, ששייטו ברחבי הים התיכון; הם אף הרחיקו משם לחופי בריטניה, כדי לספק בדיל ששימש לייצור ברונזה. במטרה להקל על איסוף ועל רכישה של סחורות באזורים שונים, הפיניקים הקימו בהם ערי-מסחר ותחנות מסחר, שנקראו על ידי היוונים אמפוריות; האמפוריות הוקמו לחופי הים.
מראשית הציוויליזציה היוונית ועד נפילת האימפריה הרומית במאה ה-5, סוחרים ייבאו ברווחים גדולים תבלינים ממזרח, כולל מסין, לאירופה. המסחר היה עמוד השדרה הכלכלי של האימפריה הרומית, ובזכותו היא שגשגה ושרדה זמן רב; האימפריה רחבת הידיים יצרה רשת תחבורה בטוחה, שאפשרה העברת סחורות ללא חשש רציני משודדים.
היסטוריה של המסחר > המסחר בימי הביניים

| --- | --- |
 :  ראו גם – חוקי המסחר
עם נפילת האימפריה הרומית וירידת קרנן של הערים בראשית ימי הביניים, ברחבי מערב אירופה השתרר חוסר-יציבות, שגרם לקריסה כמעט מוחלטת של קשרי מסחר. למרות זאת, המסחר שרד בקנה מידה מסוים. למשל, הרדהנים היו גילדה או קבוצה (המובן נשכח עם הזמן) של סוחרים יהודים, ששלטו על המסחר בין אירופה הנוצרית למזרח התיכון המוסלמי בשנים 600–1000 בקירוב.
במאות ה-8–11 ויקינגים וורנגים סחרו במהלך מסעותיהם הימיים מסקנדינביה לשאר אזורי אירופה ובחזרה. הוויקינגים שטו לחופי מערב אירופה, ואילו הוורנגים לרוסיה. במאה ה-13 ונציה הייתה העיר המשגשגת ביותר באירופה הודות להתבססותה על המסחר באזור הים התיכון. במאות ה-13–17, ברית ערי הנזה שימשה כברית של ערי מסחר, שהחזיקה במונופול על המסחר במרבית צפון אירופה ובאגן הים הבלטי.
וסקו דה גמה חידש את המסחר האירופי בתבלינים ב-1498. לפני מסעו מסביב אפריקה להודו, ייצוא התבלינים לאירופה נשלט על ידי מדינות מוסלמיות, ובראשן מצרים. המסחר בתבלינים היה בעל חשיבות כלכלית רבה והיווה תמריץ למסעות גילויים אירופיים ברחבי העולם במאות ה-15–17. התבלינים שהובאו לאירופה מארצות רחוקות היו מן הסחורות היקרות ביותר והתחרו במחירם אף בזהב.
מגמות נוכחיות

| --- | --- |
 :  ראו גם – מסחר לפי מדינה, חדר עסקות
מגמות נוכחיות > הרפורמות בסין

| --- | --- |
 :  ראו גם – כלכלה מתוכננת
ב-1978 החלה רפורמה כלכלית בסין העממית. לפני כן, הכלכלה הסינית הייתה מתוכננת וריכוזית על פי הדגם של ברית המועצות. הכלכלה הזאת הייתה נחשלת יחסית לכלכלה המערבית ולכן סין החליטה על אימוץ חלקי של כלכלת שוק. הדבר בא לידי ביטוי בהקמת אזורים כלכליים מיוחדים (אזורים עם חוקי כלכלה ליברליים יחסית) במחוזות גואנגדונג, פוג'יין והאינאן. הרפורמה הכלכלית הניבה הצלחה כלכלית מרשימה ורפורמות אחרות באו בעקבותיה. כתוצאה מכך, התוצר המקומי הגולמי של סין צמח כמעט פי 10 בשנים 1978–2006, ואילו היקף סחר החוץ של המדינה עבר את הסכום של טריליון דולר בשנה. ב-2004 הפכה סין ליצואנית השלישית בגודלה בעולם, אחרי גרמניה (במקום הראשון) וארצות הברית. ב-2006 נהנתה סין העממית מעודף במאזן המסחרי בסכום של 150 מיליארד דולר. היא גם הולכת והופכת למעצמה בתחום הייצור.
ב-1991 הצטרפה סין העממית לקבוצת שיתוף הפעולה הכלכלי האסייתית-פסיפית, שהיא ארגון סחר חופשי. ב-1999 הצטרפה סין גם לארגון הסחר העולמי.
מגמות נוכחיות > סבב דוחה

סבב השיחות של דוחה היא יזמה של ארגון הסחר העולמי; מטרתו היא להוריד את תעריפי המכס ברחבי העולם, כאשר עיקר המאמץ מתמקד בהשגת תנאי מסחר הוגנים יותר עבור המדינות המתפתחות. השיחות נפתחו ב-2001, בכינוס השנתי של ארגון הסחר העולמי בדוחה, בירת קטר. שיחות ההמשך נערכו בקאנקון שבמקסיקו (2003), בז'נבה (2004), בפריז (2005, לא במסגרת הכינוס השנתי), בהונג קונג (2005) ושוב בז'נבה (2006).
בשיחות התגלעו מחלוקות בין המדינות המפותחות למדינות המתפתחות (שמאורגנות בגוש הג'י-20). הקושי העיקרי נעוץ בסובסידיות שמעניקות המדינות המפותחות לתוצרת החקלאית שלהן; הסבסוד הזה מקשה על המדינות המתפתחות לייצא את התוצרת החקלאית שלהן למדינות המפותחות במחירים תחרותיים. השיחות על הסובסידיות עלו על השרטון בכינוס של ז'נבה (2006) ועתה הונג קונג מציעה לתווך בין הצדדים. לעומת זאת, הצדדים הגיעו להסכם בעניין הפחתת עלויות המעבר של הסחורות בגבולות הבין-לאומיים באמצעות ייעול נוהלי הפיקוח והמכס והחלפת מידע על הסחורות.
מסחר בין-לאומי

| --- | --- |
 :  ראו גם – תחנת סחר, בורסה לניירות ערך, לשכת המסחר הבין-לאומית, בנק מרכזי, הבורסה לניירות ערך בתל אביב, הבורסה לניירות ערך בניו יורק, הבורסה לניירות ערך בלונדון, הבורסה לניירות ערך בטוקיו, הבורסה לניירות ערך בפרנקפורט, בורסת פריז, בורסת מוסקבה, נספח כלכלה וסחר
| --- | --- |
 :  ראו גם – מסחר רציף, מסחר יומי, מסחר אלגוריתמי, מסחר אוטומטי, יועץ השקעות, תיק השקעות, תעודת סל, מטבע חוץ, מניה, נייר ערך, חוזה עתידי, מכירה בחסר, ארביטראז', סימן מסחר, סוד מסחרי, קניין רוחני, זכויות יוצרים
| --- | --- |
 :  ראו גם – אמברגו, מיתון, אונאה, אונאת כספים, הונאת פונזי, תרמית פירמידה
מסחר בין-לאומי הוא חליפין חוצה גבולות של סחורות ושל שירותים. ברוב הארצות, הוא מייצג חלק משמעותי מהתוצר המקומי הגולמי. הסחר הבין-לאומי אמנם התקיים במהלך רוב ההיסטוריה (ראו: דרך המשי, דרך הענבר), אך חשיבותו הכלכלית, החברתית והפוליטית גברה מאוד במאות האחרונות. הסיבות העיקריות לכך הן תיעוש, אמצעי תחבורה מתקדמים, גלובליזציה, תאגידים רב-לאומיים, ומיקור חוץ; למעשה, כאשר משתמשים במונח "גלובליזציה", בדרך-כלל מתכוונים לתפוצתו הגוברת של הסחר הבין-לאומי.
העדות להצלחתו של הסחר הבין-לאומי היא הניגוד בין מדינות כמו קוריאה הדרומית, שאימצו מדיניות של תיעוש שמכוונת לייצוא, להודו, שבאופן מסורתי התאפיינה יותר בסגירותה (אם כי ב-2005 הודו התחילה במדיניות של פתיחות כלכלית); בחמישים השנים האחרונות, קוריאה הדרומית עלתה על הודו בכל המדדים הכלכליים, אמנם גם מוסדות המדינה היעילים היוו גורם חשוב בהצלחה הקוריאנית.
לפעמים, מוטלות סנקציות כלכליות על מדינה מסוימת במטרה להעניש אותה על פעולה כלשהי. אמברגו, צורה חמורה של בידוד כלכלי, הוא מצור על המסחר של מדינה מסוימת מצד מדינה אחרת. אמברגו כזה, לדוגמה, מוטל על ידי ארצות הברית על קובה כבר למעלה מ-40 שנה.
בדרך-כלל, המגבלות שמוטלות על המסחר בגבולות המדינה הן מעטות; לעומת זאת, המסחר הבין-לאומי מנותב ומפוקח על ידי הממשלות, שקובעות את כמות הסחורות שניתן להעביר בגבולות ומטילות על הסחורות האלה מיסים (מכסים). המכסים מוטלים בדרך-כלל על ייבוא, אך מדינות יכולות להטיל גם מכסי ייצוא וסובסידיות. כל המגבלות האלה נקראות חסמי מסחר. אם הממשלות היו מסירות את כל חסמי המסחר, היה מתקיים סחר חופשי בין המדינות. מדינות בעלות מדיניות כלכלית פרוטקציוניסטית (שנועדה להגן על התוצרת המקומית מתחרות), מקימות חסמי מסחר חדשים.
תנועת "סחר צודק" פועלת בשיתופם של ארגונים לא-ממשלתיים, שמטרתם ללחוץ על הארגונים הבין-לאומיים לקחת בחשבון שיקולים חברתיים וסביבתיים, בזמן קביעת מדיניות סחר בין-לאומי; הדברים אמורים במיוחד בנוגע לחומות המכס הגבוהות, שבהן נתקל הייצוא של מדינות העולם השלישי למדינות המפותחות. חומות אלה מהוות מכשול רציני בדרך לחילוצן של המדינות המתפתחות מהעוני.
תנועת "סחר צודק" גם מציעה לקבוע תקנים על התוצרת של מדינות העולם השלישי; מטרתם של התקנים האלה היא למיין את המוצרים שמיובאים מהמדינות המתפתחות על מידת העמידה של החברות היצרניות בתנאי עבודה אנושיים של עובדיהן. בדרך זו, קונים בעלי מודעות חברתית במדינות המפותחות היו יכולים להכשיל את המסחר בתוצרתן של חברות נצלניות באמצעות חרם צרכנים, בלי להזדקק לחסמי מסחר ממשלתיים.
שיטות סחר פנים ואינטרנט

| --- | --- |
 :  ראו גם – שוק (מסחר), מרכז קניות, דרופשיפינג, עמיל מכס, סיטונאות, קמעונאות, תעשיית הביגוד, תעשיית המזון, מותג
קיימים שיטות שונות למסחר מיקרו-כלכלי כמו גופי מכירות.
ראו גם

כלכלת ישראל
המעילה בבנק למסחר
משבר מניות הבנקים
לקריאה נוספת

אבי בטלהיים, (בעזרת דן גלעדי), הסוחרים, תל אביב: הוצאת לשכת המסחר תל אביב - יפו, 1990.
חתונת הנסיך חוסיין ורג'ווה אאל סייף

| --- | --- |

 מידע כללי
 סוג:  חתונה מלכותית, חתונה 
 מדינה:  ירדן 
 מיקום:  ארמון זהראן, Al-Hussainiya Palace 
 מארגן:  The Royal Hashemite Court 
 משתתפים:  חוסיין בן עבדאללה, נסיך ירדן, אימאן בנת עבדאללה השני, האשם בן עבדאללה השני, רג'ווה א-סייף, סלמא בנת עבדאללה 
 תאריך:  1 ביוני 2023 
 
  מסלול מסע החתונה
 
חתונתם של חוסיין בן עבדאללה, נסיך ירדן, ורג'ווה אאל סייף נערכה ביום חמישי, 1 ביוני 2023, בארמון זהראן שבעמאן, ירדן.
חוסיין הוא בנם הבכור של עבדאללה השני, מלך ירדן, וראניה, מלכת ירדן, והוא יורש העצר של הממלכה ההאשמית. רג'ווה היא בתם הצעירה של איש העסקים הסעודי ח'אלד אאל סייף ועזה אאל סודאיירי.
אירוסים

אירוסיהם של בני הזוג הוכרזו על ידי חצר המלוכה המלכותי ההאשמי בטוויטר ב-17 באוגוסט 2022. טקס האירוסים התקיים בבית אביה של אאל סייף בריאד והשתתפו בו בני משפחת המלוכה הירדנית: המלך והמלכה, הנסיך חסן בן טלאל, הנסיך האשם בן עבדאללה, הנסיך עלי בן חוסיין, הנסיך האשים בן חוסיין, הנסיך גאזי בן מוחמד, הנסיך רשיד בן חסן, ובני משפחת אאל סייף. לטקס האירוסים לבשה אאל סייף עבאיה רקומה עם חגורת ארד שהושאלה מאמו של חוסיין, המלכה ראניה. ראניה גם השאילה לאאל סייף זוג עגילי זהב לבן ויהלומים צהובים של סטיבן ובסטר לאחד מדיוקנאות האירוסים.
יורש העצר חוסיין העניק לאאל סייף טבעת יהלום בחיתוך אגס של הארי וינסטון.
המלכה ראניה בירכה את הזוג באינסטגרם, וכתבה "לא חשבתי שאפשר להחזיק כל כך הרבה שמחה בלב שלי! מזל טוב לנסיך הבכור שלי חוסיין ולכלתו לעתיד היפהפייה, רג'ווה".
ב-31 בדצמבר 2022 הודיע חצר המלוכה ההאשמי כי החתונה תתקיים ב-1 ביוני 2023. מאוחר יותר הוכרז גם כי החתונה תיערך בארמון זהראן (אנ').
חצר המלוכה ההאשמי פרסם גם סמליל רשמי לחתונה: המילה "نفرح" ("אנחנו שמחים"), כששתי האותיות האחרונות הן ראשי התיבות הערביים של רג'ווה (ر) וחוסיין (ح).
חגיגות לפני החתונה

ב-22 במאי 2023 אירחה המלכה ראניה מסיבת חינה מסורתית לכבוד אאל סייף, שבה השתתפו נשים משתי המשפחות. אאל סייף לבשה שמלה מחוייטת. שירים ירדניים וסעודים מסורתיים בוצעו על ידי זמרות ולהקות משתי המדינות. לאחר המסיבה התקיימה ארוחת ערב שאירחה המלכה ראניה, שנשאה נאום בשבח כלתה לעתיד.
ב-31 במאי 2023 אירח דודנו של חוסיין, הנסיך עומאר בן פייסל, מסיבה לכבוד החתן בנוכחות קרובי משפחה וחברים גברים. באותו ערב אירח המלך עבדאללה השני משתה לכבוד החתונה במדרב בני האשם.
חתונה

החתונה התקיימה בשעה 16:00 שעון מקומי ביום חמישי, 1 ביוני 2023, בארמון זהראן, בו התחתנו ב-1993 עבדאללה השני וראניה, מלכי ירדן והוריו של יורש העצר.
עם נישואיה הוענק לרג'ווה אאל סייף התואר "הוד מלכותה הנסיכה רג'ווה אל חוסיין". החתן והכלה רכבו בתהלוכה ברחובות עמאן לפני שהגיעו לארמון אל חוסיינייה, שם נערך משתה ממלכתי עם 1,700 אורחים.
ביום חתונתה לבשה אאל סייף שמלה עם צווארון א-סימטרי ושובל ניתן להסרה של אלי סעב. היא גם ענדה עגילי יהלומים ונזר שהחזיק את ההינומה שלה. במשתה הממלכתי היא לבשה את אותו נזר ועגילים עם שמלת נשף לבנה עם שרוולים של דולצ'ה וגבאנה וכפפות.
אורחים > מלוכה זרה > חברי בתי המלוכה השליטים

בחריין סלמאן בן חמד אאל ח'ליפה, נסיך הכתר של בחריין
בחריין שייח' נאסר בן חמד אאל ח'ליפה
בלגיה פיליפ, מלך הבלגים
בלגיה אליזבת, נסיכת בלגיה
בהוטן ג'טסון פמה, מלכת בהוטן
בהוטן הנסיכה אופלמה צ'ודן
ברוניי חסן אל-בולקיה, סולטאן ברוניי
ברוניי עבד אל-מאטין, נסיך ברוניי
דנמרק פרדריק, נסיך דנמרק ומארי, נסיכת דנמרק
יפן היסאקו, נסיכת טקמאדו
יפן צוגוקו, נסיכת טקמאדו
כווית שייח' אחמד אל-עבדאללה א-סבאח ושייח'ה מונא אל-כלאייב
ליכטנשטיין אלויס, יורש העצר של ליכטנשטיין וסופיה, דוכסית בבוואריה (ייצגו את נסיך ליכטנשטיין)
ליכטנשטיין יוהאן ונצל, נסיך ליכטנשטיין, והדוכסית פליסיטס פון הרטיג
לוקסמבורג סבסטיאן, נסיך לוקסמבורג
מלזיה עבדאללה מפהנג, היאנג די-פרטואן אגונג, וטונקו עזיזה, הרג'ה פרמאיסורי אגונג
הולנד וילם-אלכסנדר, מלך הולנד, ומקסימה, מלכת הולנד
הולנד קתרינה אמליה, נסיכת הולנד
נורווגיה הוקון, נסיך נורווגיה
עומאן ד'י יזן בן היית'ם אאל סעיד, נסיך הכתר של עומאן
קטר (מדינה) שייח'ה מוזא בנת נאסר אל-מסנד (מייצגת את אמיר קטר)
קטר (מדינה) שייח' ח'ליפה בן חמד בן ח'ליפה אאל ת'אני
ספרד חואן קרלוס הראשון, מלך ספרד, וסופיה, מלכת ספרד
שוודיה ויקטוריה, נסיכת שוודיה ודניאל, דוכס וסטריטלנד
איחוד האמירויות הערביות ח'אלד בן מוחמד אאל נהיאן, יורש העצר של אבו דאבי
הממלכה המאוחדת ויליאם, נסיך ויילס וקתרין, נסיכת ויילס
הממלכה המאוחדת הנסיכה ביאטריס ואדוארדו מפלי מוצי
אורחים > מלוכה זרה > חברי בתי מלוכה לא שולטים

בולגריה סימאון סקסקובורגותסקי ומרגריטה, צאר והצאריצה של בולגריה
בולגריה קיריל, נסיך פרסלב וגב' קתרין באטלר
יוון פבלוס, נסיך הכתר של יוון
איראן 1925–1964 פארה דיבה, השהבאנו של פרס
רומניה מרגרטה, נסיכת רומניה והנסיך ראדו
אורחים > מלוכה זרה > אחרים

הממלכה המאוחדת קרול מידלטון, אמה של נסיכת ויילס
פיליפה וג'יימס מתיוס, אחותה וגיסה של נסיכת ויילס
אורחים > פוליטיקאים

ירדן בישר אל-ח'סאונה, ראש ממשלת ירדן, ורעייתו ראנה סולטאן
ירדן איימן א-ספדי, סגן ראש ממשלת ירדן ושר החוץ
אורחים > פוליטיקאים ודיפלומטים זרים

הליגה הערבית אחמד אבו אל-רייט, המזכיר הכללי של הליגה הערבית, ורעייתו לילה אבו אל-רייט
קפריסין פיליפה קארסרה, הגברת הראשונה של קפריסין (רעייתו של נשיא קפריסין ניקוס כריסטודולידיס)
מצרים אנתסאר עאמר, הגברת הראשונה של מצרים (רעייתו של נשיא מצרים עבד אל-פתאח א-סיסי), ובתה איה א-סיסי
עיראק עבד א-לטיף רשיד ושנאז רשיד, נשיא עיראק והגברת הראשונה
עיראק ברהם צאלח וסרבאח צלאח, נשיא עיראק והגברת הראשונה של עיראק לשעבר
עיראק מוסטפא אל-כאזמי, ראש ממשלת עיראק לשעבר
עיראק כורדיסטן העיראקית מסעוד בארזאני, נשיא כורדיסטן העיראקית לשעבר
עיראק כורדיסטן העיראקית מסרור בארזאני, ראש ממשלת כורדיסטן העיראקית
איטליה מתאו רנצי, ראש ממשלת איטליה לשעבר, ורעייתו אגנס לנדיני
לבנון נג'יב מיקאתי, ראש ממשלת לבנון, ורעייתו מאי מיקאתי
פקיסטן בילוואל בוטו, שר החוץ של פקיסטן
רואנדה פול קגאמה וז'אנט קגאמה, הנשיא והגברת הראשונה של רואנדה
הממלכה המאוחדת דייוויד קמרון, ראש ממשלת הממלכה המאוחדת לשעבר, ורעייתו סמנתה קמרון
ארצות הברית ג'יל ביידן, הגברת הראשונה של ארצות הברית (רעייתו של נשיא ארצות הברית ג'ו ביידן) ובתה אשלי ביידן
ארצות הברית ננסי פלוסי, חברת בית הנבחרים של ארצות הברית, ובעלה פול פלוסי
ארצות הברית איוונקה טראמפ, בתו של נשיא ארצות הברית לשעבר דונלד טראמפ, ובעלה ג'ארד קושנר
ביקורת

דעת הקהל בירדן הייתה חלוקה, בין תומכי משפחת המלוכה שחגגו ברחובות במה שהוכרז חג לאומי, לבין מתנגדיה, שהביעו חששות שהממלכה ההאשמית תהפוך בעקבות הנישואים למדינת חסות של ערב הסעודית. בנוסף, האופוזיציה בירדן ניצלה את תשומת הלב הבין-לאומית לממלכה על מנת למחות על מעצרו של חמזה בן חוסיין, אחיו למחצה של המלך, במסגרת המעצרים הפוליטיים בירדן ב-2021 בחשד שארגן הפיכה.
מושא נוסף לביקורת בעיתונות ובאופוזיציה הוא השימוש בכספי ציבור למימון החתונה. עלות החתונה, לפי הערכות שפורסמו בעיתונות הערבית עלות החתונה הסתכמה בכ-5 מיליון דינאר (כ-7 מיליון דולר) לפחות. החתונה תוארה כראוותנית ופומפוזית, ובית המלוכה נתפס על ידי המבקרים כמנותק מהעם ומהאבטלה הגואה בממלכה.
מונוקל

.
ג'וזף צ'מברלין מרכיב מונוקל
מונוקל או מִשקף הוא סוג של משקפיים המשמש לתיקון ראייה של עין אחת בלבד. הוא מורכב מעדשה עגולה ובדרך כלל כולל גם מסגרת עשויה מתכת על מנת לאפשר חיבור שרוך. הצד השני של השרוך קשור לבגד המרכיב כדי למנוע את איבוד המונוקל.
המונוקל היה נפוץ ביותר בסוף המאה ה-19 וכיום הוא מאוד נדיר. זאת בעיקר בגלל ההתקדמות בתחום האופטומטריה אשר אפשרה הבחנה טובה יותר של כושר הראייה וכן גם בגלל היכולת לייצר משקפיים ועדשות מגע עם עוצמה שונה לכל עין.
המונוקל מוחזק במקומו על ידי שרירי הפנים של המרכיב כאשר גודל המונוקל מותאם כך שיוכל להחזק במקומו בין הגבה ללחי של המרכיב על ידי קריצה קלה. בגלל אופן ההרכבה הזו, יכול המונוקל ליפול בקלות עם הבעת פנים לא מתאימה.
השימוש במונוקל מקושר בדרך כלל עם גברים בני המעמד העליון העשיר. מונוקל משולב עם טוקסידו ומגבעת משלים תלבושת של ג'נטלמן סטריאוטיפי. גם תיאור סטריאוטיפי של קצין בצבא פרוסיה כלל מונוקל, למשל בקריקטורות של ג'ורג' גרוס.
ישנם מספר מפורסמים אשר ידועים בדבר הרכבת מונוקל כגון הפוליטיקאי הבריטי ג'וזף צ'מברלין ובנו אוסטן, הנשיא הפורטוגזי אנטוניו דה ספינולה ויוליוס אבולה האיטלקי. בין המפורסמים כיום ניתן למצוא את האסטרונום הבריטי סר פטריק מור ואת המתאגרף לשעבר כריס אובנק. בסדרת הטלוויזיה האמריקנית הגיבורים של הוגאן דמותו של קולונל קלינק הרכיבה מונוקל כחלק מסטריאוטיפ הקצין הפרוסי.
רונן ללנה

| --- | --- |

 לידה:  17 ביולי 1966 (בן 58) תל אביב-יפו, ישראל 
 תחום יצירה:  צילום 
 
רונן ללנה (נולד ב-17 ביולי 1966) הוא צלם, מעצב, יזם ומנהל אמנותי, מחלוצי צילום המוזיקה בישראל.
ביוגרפיה

ללנה נולד בתל אביב וגדל בגבעתיים. הוא אהב מוזיקה מגיל קטן ונמשך לראשונה לצילום בעת שירותו הצבאי. בסוף שנות השמונים עבר ללנה לניו יורק, שם עבד כאסיסטנט של הצלם היפני מייק נוגאמי (יפ'). בעת שהותו בניו יורק פגש את הזמר ירמי קפלן, שהציע לו לצלם את להקתו תערובת אסקוט בישראל. בשנת 1994 יצא לאור אלבומה השני של כנסיית השכל, 'קח שירים', שלווה בצילומים של ללנה. עם השנים הרחיב ללנה את תחומי פעילותו, וצילם גם עטיפות אלבומים, צילומי דיוקן ועוד.
השרוף

בשנת 2000 יצר ללנה[דרוש מקור: מה היה חלקו?] יחד עם הזמר חיים צינוביץ' את דמות 'השרוף'. צינוביץ' התחזה ל'השרוף', לכאורה אמן חדש בסגנון מזרחי שמאחוריו סיפור חיים של נכות, כאב והתאכזרות של הממסד. השיר הראשון של השרוף 'הבל החן שקר היופי' זכה להצלחה גדולה. זהות 'השרוף' נשמרה בסוד, וצינוביץ' התראיין לכתבת שער במוסף '7 ימים' של ידיעות אחרונות כשכל גופו חבוש בתחבושות לבנות וכשהוא חובש מסכה, כביכול בגלל ״הכוויות הקשות שעל גופו״ וסיפר שבלון גז התפוצץ והוא לא הצליח לברוח מהשריפה, וכן שהוא משותק ברגליו מאז שנפל מפיגום. הוא סיפר גם כי רק השירה מוסיפה מעט טעם לחייו המדוכאים.
לאחר שבועות של סערה תקשורתית בהם גילו כלי התקשורת עניין רב בסיפור, חשף צינוביץ' בראיון טלוויזיוני בתוכנית של יאיר לפיד את פרצופו האמיתי של "השרוף" והסיר את המסכה בשידור חי. התרמית גררה ביקורות רבות בנוגע ליחס הרדיו והתקשורת לאומנות ועוד יותר לרדיפה אחרי 'סקופים עיתונאים' ללא חשיבות התוכן או בדיקה מעמיקה. המטרה של ללנה וצינוביץ' הייתה לחשוף את נטייתם של כלי התקשורת להתעניין בסיפורים הסנסציוניים שסביב האמנים ולא במוזיקה עצמה. כמו כן טען, צינוביץ' שחש בעצמו "שרוף" מבחינה נפשית לאחר שיצירתו זכתה להתעלמות מצד התקשורת וחברות התקליטים.
אביבא

בשנת 2016 פרש ללנה מאמנות הצילום בשל מחלת עיניים נדירה, והחל ליצור את 'אביבא', דמות של מדוזה ורודה שמטרתה "להפוך לסמל של מדינת תל אביב". סיפורה של אביבא מביא את אישיותה של מדוזה שהייתה מגיעה עם משפחתה מעבר לים בכל קיץ לחוף בתל אביב, עד שהחליטה להישאר וללמוד עברית באולפן. מאז היא חולקת את רגשותיה עם תושבי תל אביב בפרט והעולם בכלל, במטרה להעביר חיוביות, יצירה, שפיות, אהבה וקבלה אחד של השני. ללנה משווק גם מרצ'נדייז בדמותה של אביבא בארץ, והחל מ-2016 גם בארצות הברית.
פרויקטים נוספים

משנת 2002 ללנה משמש כמשדך בין עסקים לקידום היצירה הישראלית מעבר לים. פרויקטים בולטים כללו שיתוף פעולה של מאיירים ישראלים על המותג OCB הצרפתי, ושיתוף פעולה של מאיירים ישראלים עם המותג CLIPPER הספרדי. ב-2015 פיתח ללנה מחלת עיניים נדירה, וכיום ללנה הוא המו״ל של 'חד עין', הוצאת ספרים. וכן היועץ האמנותי של הזמר והיוצר גלעד כהנא ושל הסופר שמעון אדף.
תערוכות

תערוכות יחיד:
1997 - כ”ג גיבורים – פורטרטים של אמני רוק (1992–1997). מרכז סוזן דלל. במסגרת פסטיבל המוזיקה NEXT ע"ש ירון ירושלמי.
1998 - רטרוספקטיבה 1992-1998 ב-Hard Rock Café Tel Aviv.
1999 - מוכרחים להיות שמח – צילומים. המוזיאון לאמנות ישראלית, רמת גן. אוצר: רוני סומק
2000 - היכל השרוף – הצגת פרויקט השרוף: צילומים, טקסטים, אביזרים ווידאו. המוזיאון לאומנות ישראלית רמת-גן. אוצר: מאיר אהרונסון.
2022 - מגביר אור כוכבים- תערוכת צילומים משנת 1992 עד שנת 2016
תערוכות קבוצתיות:
1997 - פוטו יונה – צילומים בעקבות שירי יונה וולך. המוזיאון לאמנות ישראלית רמת-גן. אוצרים: רוני סומק, מאיר אהרונסון.
1999 - בצלם – תערוכה לציון עשור לארגון בצלם. תיאטרון גבעתיים. אוצר: דורון פולק.
2005 - פרופיל תל אביבי. אמנים בעקבות רחובות תל אביב. הוצג על חזית בניין העירייה. אוצרת: קטי בר.
אצירה:
משנת 2004 ללנה אוצר תערוכות באברקסס, תל אביב. בין האמנים שהציגו: גלעד כהנא – קולאז'ים, מלכה שפיגל – צילומים, אלכס ז'יטומירסקי – איורים.
2009 – "נדחפות" תערוכת צילום הופעות בשיתוף רדיו תל אביב.
הערות שוליים

↑  רינת גור-נחום, מחלים מהכוויות, באתר ynet, 11 בספטמבר 2002
↑  רונן ללנה, "לפני שהזמר מתחיל אני לוקח נשימה": רונן ללנה מגביר אור כוכבים, באתר Time Out, ‏דצמבר, 2021
↑  יובל אראל‏, מגביר אור כוכבים – הופעות רוק ותערוכת צילום, בבלוג של יובל אראל, מגזין מוזיקה ותרבות, 8 בנובמבר 2021
| --- | --- |
בקרת זהויות :  NLI: 987011308125105171  MusicBrainz: 949c27f6-a297-4989-ab53-f5e04275bcae  VIAF: 41727783   WorldCat (עם VIAF): 41727783
נסים כהן (לוחם אצ"ל)

נסים כהן (1908 - דצמבר 1989) היה מפקד האצ"ל לאחר מות דוד רזיאל. ברוב שנותיו בארגון היה מפקד סניף תל אביב.
ביוגרפיה

נסים כהן נולד בשנת 1908 בתימן להוריו שלום ורחל. בשנת 1910 עלתה משפחתו לארץ, והשתקעה בשכונת מחנה יוסף בתל אביב. כהן רכש השכלה כללית, והיה מהראשונים שהצטרפו לתנועת הנוער בית"ר בשנת 1926, ונמנה עם מפקדיה הראשונים. במאורעות תרפ"ט באו לידי ביטוי כושר מנהיגותו ועוז רוחו כשהשתתף בהגנה על שכונת שפירא, שכונות א' וב' (כיום שדרות ח"ן) ושכונת קריית שאול. במאורעות תרצ"ו מונה מטעם האצ"ל למפקד פלוגה על האזור הדרומי-מזרחי של העיר, שגבל עם ערביי יפו.
מונה למפקד האצ"ל באזור ת"א, ונמנה עם המפקדה הראשית הארצית של הארגון. תרם רבות לשיקום הארגון לאחר הפילוג בשנת 1937 וכן בשנת 1941. בעת שהותו של דוד רזיאל בעיראק במאי 1941 מונה כהן לממלא מקומו מפקד הארגון ועם מותו של רזיאל, התמנה להיות מפקד האצ"ל. אולם לאחר תקופה קצרה הוא המליץ להעביר את הפיקוד לחברו יעקב מרידור.
על כך כתב מרידור: "קרה מקרה שמפקד ירושלים החליט לשים פצצה על דלתו של... בניגוד לכל דעה אחרת. הוא לא הביא את העניין בפני המפקדה... כינסנו את המפקדה ופתאום באה הצעה של חבר נוסף במפקדה שמציע את מפקד ירושלים כמפקד האצ"ל. אני הייתי המום, ... לפני שחשבתי מה לעשות ואיך להגיב, קפץ ניסים והציע אותי כמפקד האצ"ל וזאת מבלי להתייעץ איתי".
בין השנים 1939–1944 ידע נסים כהן פעילות מבצעית רבה וענפה, ובכלל זה פיקוד על העלאת עולים בלתי לגאלים מטעם הארגון. הוא נעצר ונכלא פעמים רבות בכלא ביפו, בצריפין, בלטרון, בכלא המרכזי בירושלים, בכלא מזרע ובכלא עכו. באוקטובר 1944 גורש לאפריקה יחד עם 250 פעילי אצ"ל.
נפטר בדצמבר 1989 ונטמן בבית העלמין נחלת יצחק בת"א.
הערות שוליים

↑  מכון ז'בוטינסקי, ע"א\9\41 שלושים למותו של ניסים ז"ל, 4 בינואר 1990, דברי יעקב מרידור, עמ'3
ציסטאין פרוטאז

שלבי מנגנון התגובה של ציסטאין פרוטיאזה
ציסטאין פרוטאז הוא אנזים מסוג פרוטאז המפרק פוליפפטידים (רצפים של חומצות אמינו). מנגנון הפעולה של האנזים מבוסס על ציסטאין תיול נוקלאופילי בשלשה (טריאדה) קטליטית.